વ્યારા તાલુકાના ઇન્દુ ગામની સીમ માંથી પસાર થતો નેશનલ હાઇવે માર્ગના સર્વિસ રોડ પરથી બમ્પર કુદાવીને આવી મેઈન રોડ પર આવી ચઢેલા આઈસર ટેમ્પો નંબર જીજે-૧૬-ડબ્લ્યુ-૪૬૮૧ ના ચાલકે એક બાઈક નંબર જીજે-૧૯-એન-૪૭૩૯ અને કાર નંબર જીજે-૨૬-એ-૫૫૩૧ને અડફેટમાં લીધી હતી જેમાં બાઈક પર સવાર બે યુવકો પૈકી ઉમેશભાઈ રમેશભાઈ ગામીત(ઉ. વ. ૨૬) રહે,શાહપુર-વાલોડનું મોત નીપજ્યું હતું જયારે ઉકાજીભાઈ રહે,ડોસવાડા-સોનગઢને શરીરે ગંભીર ઈજાઓ પહોંચતા સારવાર અર્થે નજીકની હોસ્પિટલમાં ખસેડવામાં આવ્યો હતો ત્યાર બાદ વધુ સારવાર માટે સુરત ખાતે રીફર કરવામાં આવ્યો હતો.